Թուղթի մեջ այսպես է գրված եղել` «Քանի որ իմ Քաղկեդոն եպիսկոպոսին այդպես եք արել ու նրա սովորեցրած հավատի վրա այդպես թքել եք, այդ բոլորը նույնն է, որ ինձ եք անպատիվ արել, գրում է, քառասուն օր ձեզ ժամանակ եմ տալիս. այդ քառասուն օրվա մեջ երբ որ չհաշտվեք ու Քաղկեդոնի առջև մեղայի չգաք, ես թոփ ու թվանքով վրաներդ կգամ ու ձեր քաղաքը — այն ժամանակները հայերը դեռ Աննա քաղաքում էին ապրում, մե՛ծ քաղաք էր — տակն ու վրա կանեմ, ձեզ էլ գերի կքշեմ», — գրում է: